MINT เผยบ.ย่อย ขายหุ้นในกิจการร่วมค้า มูลค่า 4.16 ลบ.
MINT เผยบริษัทย่อย “Lodging Management (Mauritius) Limited” ขายหุ้นในกิจการร่วมค้า มูลค่าราว 4.16 ลบ. หวังมุ่งเน้นบริหารงานโรงแรมอื่นๆ เพื่อสร้างผลตอบแทนต่อผู้ถือหุ้น
5 เม.ย. 2560

บริษัท ไมเนอร์ อินเตอร์ เนชั่นแนล จำกัด (มหาชน) หรือ MINT ระบุว่า บริษัท  Lodging Management (Mauritius) Limited ซึ่งเป็นบริษัทย่อยถือหุ้น 100% โดยบริษัท ไมเนอร์ โฮเทล กรุ๊ป จำกัด ซึ่งเป็นบริษัทย่อยที่ถือหุ้นอยู่ 100% โดย MINT ได้จำหน่ายเงินลงทุนในกิจการร่วมค้า มูลค่ารวม 120,000 เหรียญสหรัฐ หรือราว 4.16 ล้านบาท เพื่อมุ่งเน้นการบริหารงานโรงแรมอื่น ๆ ซึ่งรวมถึงโรงแรมที่ MINT เป็นเจ้าของเอง 100% เพื่อสร้างผลตอบแทนต่อผู้ถือหุ้น
โดยเมื่อวันที่ 31 มี.ค.ที่ผ่านมาได้ดำเนินการขายเงินลงทุนใน Per Aquum Management DMCC สัดส่วน 50% และเงินลงทุนใน Per Aquum Maldives Private Ltd. สัดส่วน 50% ให้กับ Universal Enterprises Private Limited หรือ UEL Holdings Limite ส่งผลให้กลุ่ม MINT ไม่เหลือการถือหุ้นในกิจการร่วมค้าดังกล่าว